Read in English . Tliet snin wara l-assassinju tal-ġurnalista investigattiva Daphne Caruana Galizia, għad baqa' 25 każ attiv kontriha fil-qorti. Dan qalitu l-Media Freedom Rapid Reponse (MFRR). Fi stqarrija din l-organizzazzjoni qalet li Malta hija waħda mill-pajjiżi fejn il-ġurnalisti huma mhedda b'każijiet tas-SLAPP. L-istqarrija ta' MFRR ħarġet reazzjoni għall-iżviluppi ta' każijiet ta' SLAPP fi Franza, f'Malta u f'pajjiżi oħra. L-organizzazzjoni nnutat li f'pajjiżi bħal Franza, l-Italja, il-Ġermanja, l-Albanija, Malta, il-Polonja, il-Kroazja u l-Ungerija, nies fin-negozju u politikanti jheddu lill-ġurnalisti biex iwaqqfu l-ġurnaliżmu indipendenti. Is-sena l-oħra Repubblika appoġġjat it-talba tal-Istitut tal-Ġurnalisti Maltin sabiex il-Gvern ma jibqax ikaxkar saqajh u jdaħħal malajr leġiżlazzjoni kontra kawżi strateġiċi kontra l-parteċipazzjoni pubblika (SLAPP). Dan wara li l-midja lokali bdiet tirċievi ittri legali ta' theddid biex jikkumpensaw lil Turab Musayev, li hu involut fil-kuntratt tal-wind farm ta' Montenegro. L-Istitut tal-Ġurnalisti Maltin ikkundanna dan it-theddid li huwa azzjoni legali magħruf bħala SLAPP, u saħaq li hemm bżonn laqgħa mal-Gvern. Repubblika taqbel mal-IĠM li l-Gvern għandu jipproteġi lill-ġurnalisti bil-liġi kontra SLAPP Fi Frar l-Oppożizzjoni ressqet abbozz ta' liġi biex tissaħħaħ il-protezzjoni tal-ġurnalisti minn dik li sejħet it-theddida ta' SLAPP u azzjonijiet oħra relatati fil-konfront tal-midja ħielsa. Il-PN iressaq abbozz kontra 't-theddida' tas-SLAPP .td_uid_3_6016b4ffa7d13_rand.td-a-rec-img{text-align:left}.td_uid_3_6016b4ffa7d13_rand.td-a-rec-img img{margin:0 auto 0 0}